EkBass/fiwiki-20250220-pages-articles huggingface dataset:
Profetia

Profetia on jumalallinen ilmoitus tai ennustus. Profetia-sanaperhe on peräisin klassisesta kreikan kielestä. Profetia on jumalien tahdon tulkintaa, profetoiminen on jumalien tulkkina toimimista ja profeetta on siihen erikoistunut henkilö.http://web.archive.org/web/20070609121537/http://www.opiskelijakirjasto.lib.helsinki.fi/eres/teol/nissinen197-207.pdf Raamattu esittää profetoimisen yhtenä Pyhän Hengen armolahjoista (esimerkiksi Room. 12:6). Profetia on vakiintunut nykykielten sanaksi juuri Raamatun välityksellä. Käsite löytyy Septuagintasta, Uudesta testamentista ja muista varhaiskristillisistä kirjoituksista. == Profetian määritelmä == Manfred Weippertin mukaan on kyse profetiasta, jos henkilö: sekä Weippert esittää profetian kommunikaatioprosessina, joka koostuu neljästä osasta: 1) viestin jumalallisesta lähettäjästä, 2) viestistä (tai ”ilmestyksestä”) itsestään, 3) viestin välittäjästä eli profeetasta ja 4) sen vastaanottajasta. Näiden komponenttien pitäisi olla tunnistettavissa, jotta ilmiötä tai tekstiä olisi asianmukaista nimittää profetiaksi. === Määritelmän arvostelu === David L. Petersen on arvostellut Weippertin määritelmää siitä, että se painottaa liikaa tietynlaista henkilökohtaista kokemusta profetian edellytyksenä. Martti Nissisen mukaan myös ”tietoisuuden” käsite kaipaisi täsmennystä, kun kysymys on jumalallisiksi uskotuista tai väitetyistä viesteistä, joiden alkuperä ei ole kenenkään, ei edes profeetan itsensä todistettavissa. On myös kyseenalaista, riittääkö profetian määritelmässä pelkän yhdensuuntaisen viestinnän kuvaus vai pitäisikö sen ilmentää laajemmin profetian sosiaalista dynamiikkaa. == Katso myös == * Divinaatio == Lähteet == == Aiheesta muualla == Luokka:Profeetat Luokka:Uskonnollinen kokemus ja toiminta Luokka:Seulonnan keskeiset artikkelit
Latvian lati

Lati (, lyhenne ls) oli Latvian rahayksikkö, joka oli käytössä kahdessa jaksossa eli ensimmäisen itsenäisyyden aikana vuosina 1922–1940 ja toisen itsenäisyyden aikana 1993–2013. Lati otettiin käyttöön ensi kerran 1922, jolloin se korvasi Latvian ruplan. Vuonna 1940 lati korvattiin Neuvostoliiton ruplalla, joka korvattiin uudelleen latilla maaliskuusta 1993 joulukuuhun 2013. Sen ISO 4217 -valuuttakoodi on LVL. Lati jakaantuu sataan santīmiin (yksikkö: santīms). Latviassa oli käytössä kuusi eriarvoista seteliä (500, 100, 50, 20, 10 ja 5 latia) ja kahdeksan erilaista kolikkoa (2 ja 1 latia sekä 50, 20, 10, 5, 2 ja 1 santīmia). Lati kytkettiin euroon valuuttakurssimekanismi ERM II:lla 2. toukokuuta 2005 . Keskuskurssi oli 2. toukokuuta 2005 alkaen 0,702804 latia/euro ja sallittu vaihteluväli ±15 prosenttia. Valuuttakurssin yläraja ja alaraja olivat siten 0,808225 ja 0,597383 latia/euro. Latvian hallitus oli kuitenkin yksipuolisesti asettanut vaihteluvälille huomattavasti kireämmät rajat, ±1 prosentti . Latvia siirtyi euron käyttöön 1. tammikuuta 2014.http://yle.fi/uutiset/eu_tervetuloa_euroon_latvia/6725164 == Katso myös == Latvialaiset eurokolikot ==Lähteet== ==Aiheesta muualla== Latvijas Banka - Latvian keskuspankin Internet-sivut Luokka:Euroalueen entiset kansalliset rahayksiköt
Lauhkea vyöhyke

Lauhkea vyöhyke on maapallon ilmastovyöhyke subtrooppisen ja kylmän vyöhykkeen välillä, suunnilleen 40. leveysasteen ja napapiirin välissä molemmilla pallonpuoliskoilla. Eurooppa kuuluu suurimmaksi osaksi lauhkeaan vyöhykkeeseen, lukuun ottamatta subtrooppista Välimeren aluetta ja kylmään vyöhykkeeseen kuuluvia alueita Jäämeren rannikolla. Molemmilla pallonpuoliskoilla lauhkea vyöhyke ulottuu nauhamaisena maapallon ympäri. == Ilmasto == Lauhkealla vyöhykkeellä yleisin tuulensuunta on länsi. Tämän vuoksi saderintamatkin tulevat melkeinpä aina lännestä. Tämän vuoksi mantereiden länsiosissa, esimerkiksi Euroopassa ja Pohjois-Amerikan länsirannikolla, on lauhkeaa ja kosteaa, kun taas mannerten itäosissa kuten Siperiassa, Itä- Aasiassa ja Pohjois-Amerikan itärannikolla on kuivempaa ja lämpötilan vaihtelut suurempia. Lauhkeaa vyöhykettä sanotaankin myös länsituulten vyöhykkeeksi. Länsituulten vyöhykkeen sijainti kuitenkin vaihtelee vuodenaikojen mukaan. Se siirtyy talvella etelämmäksi, jolloin länsituulten tuomat matalapaineet kastelevat Euroopassa runsaammin myös Välimeren seutuja, samalla kun kuivat ja kylmät arktiset ilmamassat pääsevät vapaammin pohjoisille havumetsäseuduille aiheuttaen sinne kylmiä korkeapaine-alueita talvella, mutta etenkin kevättalvella. Kesällä länsituulten reitti siirtyy pohjoisemmaksi, jolloin Euroopassa Välimeren maissa on lähes sateetonta, kun taas pohjoisilla seuduilla sateisuus vuorostaan lisääntyy. == Keskilämpötilat == Lauhkean vyöhykkeen napa-aluetta lähemmässä osassa, viileässä vyöhykkeessä vuoden keskilämpötila on -3 ja +5 asteen välillä. Lauhkean vyöhykkeen lämpimämmässä osassa +5 ja +13 asteen välillä. Viileässä vyöhykkeessä kesän pituus on 2–4 ja lämpimämmässä osassa 4–7 kuukautta. Talven pituus on viileässä vyöhykkeessä 4–7 ja lämpimässä, päiväntasaajaa lähemmässä osassa alle 4 kuukautta. Esimerkiksi Suomi sijaitsee lähes kokonaan viileällä vyöhykkeellä: Pohjoisimmassa Lapissa vuoden keskilämpötila on alle -2 °C ja etelärannikolla noin +5 °C ja lounaassa jopa hieman yli, jolloin aivan lounaisimmat osat rannikkoa ja lounaissaaristo kuuluvat jo enemmänkin lauhkeaan vyöhykkeeseen. Suomen lähiseuduilla, Ruotsissa sen sijaan Tukholman pohjoispuoliset alueet ovat viileää vyöhykettä ja eteläisemmät osat varsinaista lauhkeaa vyöhykettä. Virosta vain koillisosat lähellä Narvaa ovat viileää vyöhykettä, muu Viro on lauhkeaa vyöhykettä. Norjassa lauhkea vyöhyke sen sijaan tulee pitkälle pohjoiseen länsirannikkoa pitkin meren ja Golfvirran lämmittävän voiman ansiosta. Köppenin ilmastoluokituksessa lauhkeiksi ilmastoiksi nimitetään luokkia C ja D. Luokkaan C kuuluu myös subtrooppisia alueita. == Kasvillisuus == Lauhkea vyöhyke sisältää kasvillisuusvyöhykkeistä lämpimämmän lehtimetsävyöhykkeen ja kylmemmän havumetsävyöhykkeen, jota voidaan kutsua myös viileäksi vyöhykkeeksi. Lauhkealla vyöhykkeellä on myös laajoja aroja ja aavikoitakin. == Katso myös == *Kylmä vyöhyke *Trooppinen vyöhyke Luokka:Ilmastovyöhykkeet Luokka:Seulonnan keskeiset artikkelit
Spencer Tunick

Spencer Tunick (s. 1967) on yhdysvaltalainen valokuvaaja. Tunick tunnetaan parhaiten valokuvistaan, joissa esiintyy suuria joukkoja alastomia ihmisiä yleensä kaupunkiympäristössä. Tunick alkoi vuonna 1992 kuvata alastonkuvia New Yorkissa. Hänen kuvansa saivat suosiota, ja Tunick laajensi työympäristöään ensin muihin osavaltioihin ja lopulta kansainvälisesti. Tunickin kuvausympäristöinä ovat olleet muun muassa Lontoo, Melbourne, Montreal, São Paulo, Wien ja Helsinki. Toukokuussa 2007 hän teki laajimman työnsä kuvaamalla 18 000 meksikolaista Méxicossa. 19\. maaliskuuta 2006 Tunick valokuvasi Caracasissa Venezuelassa 1500 alastonta ihmistä heidän ollessa polvillaan, seisoessa ja maatessa Simón Bolívarin patsaan vieressä. Mallit ovat vapaaehtoisia ja saavat palkkioksi ainoastaan signeeratun kopion kuvasta. ==Lähteet== ==Aiheesta muualla== *Spencer Tunickin kotisivut. Luokka:Yhdysvaltalaiset valokuvaajat Luokka:Vuonna 1967 syntyneet Luokka:Elävät henkilöt
Villihevonen

Hevonen (Equus caballus) on hevoseläinten heimoon kuuluva nisäkäslaji. Hevosen katsotaan jakautuvan kolmeen alalajiin, kesyhevoseen, przewalskinhevoseen sekä sukupuuttoon jo kuolleeseen tarpaaniin. Nykyään kotieläimenä pidetyt hevoset ovat kesyhevosia (Equus caballus caballus). Villiintyneitä kesyhevosia ovat muun muassa Pohjois-Amerikan mustangit ja Australian brumbyt. Kaikki nykyiset przewalskinhevoset eli mongolianvillihevoset (Equus caballus przewalskii) polveutuvat ainakin jossain vaiheessa vankeudessa eläneistä yksilöistä. Viimeisimmät havainnot vapaista przewalskinhevosista ovat vuodelta 1969, mutta eläintarhojen yksilöitä on istutettu takaisin luontoon, ja sitä pidetään nykyään erittäin uhanalaisena. Tarpaani eli arotarpaani (Equus caballus ferus) on kuollut sukupuuttoon. Se eli luonnonvaraisena Kaakkois-Euroopan aroilla, ja viimeiset yksilöt tapettiin Ukrainassa 1800-luvun lopulla. == Lähteet == * Luokka:Uhanalaiset nisäkkäät Luokka:Seulonnan keskeiset artikkelit
Lassila

Lassila () on pääosin 1980- ja 1990-luvuilla rakennettu noin 4 600 asukkaan osa-alue Haagan kaupunginosassa Länsi-Helsingissä. Pohjoisesta Lassilaa rajaa Kehä I, jonka toisella puolella on Kannelmäki. Idässä raja kulkee Hämeenlinnanväylässä. Etelänaapureina ovat Pohjois- ja Etelä-Haaga. Lännessä Lassilan rajan määräävät Vihdintie ja alueen pohjoisosissa puistoalueen keskellä kulkeva Vantaanjoen aiempi uoma nimeltään Mätäjoki. Lassilan postinumero on 00440. 1970-luvulla valmistuneen, Lassilassa sijaitsevan Pohjois-Haagan rautatieaseman läheisyydessä on liikekeskustan tapainen alue, jossa on ruokakauppoja, apteekki, kuntosali ja muita liikkeitä. Nimestään huolimatta myös Pohjois-Haagan kirjasto sijaitsee Lassilassa. Yleisestikin alueella on varsin runsaasti pieniä ja keskisuuria yrityksiä. Lassilan koilliskulmaukseen Kehä I:n ja Hämeenlinnanväylän äärellä on suuria toimistorakennuksia (TietoEVRY). Joulukuun 2017 lopussa Lassilassa oli 3 159 työpaikkaa. Ulkoilu- ja liikuntamahdollisuuksia tarjoaa Lassilan liikuntapuisto, jossa kesäisin pelataan useita nuorten jalkapallo-otteluita sekä talvisin jääkiekko-otteluita. Kesällä on myös mahdollista pelata tennistä ja koripalloa liikuntapuiston alueella. Ulkoilijat pääsevät Pirkkolaan ja Keskuspuistoon Hämeenlinnanväylän toiselle puolelle. Lassilasta on yhteys Helsingin keskustaan Kehärataa kulkevalla I- tai P-junalla. == Historiaa == Lassilaan, silloiseen Laurinmäkeen rakennettiin 1940-luvulla omakotialue pika- asutuslain nojalla. Tontit luovutettiin sotaveteraaneille, sotaleskille ja -orvoille. Talot rakennettiin melko suurille tonteille, ja Ruotsin valtio tuki rahallisesti näiden talojen rakentamista. Myöhemmin alueelle rakennettiin vielä lisää omakotitaloja. Riitta Oittinen ja Pirkko Tepponen (toim.): Pohjois-Haaga: Pohjantähti Helsingissä, s. 12. Helsinki: Pohjois-Haaga Seura, Helsingin kaupunginosayhdistys ja Helsingin kaupunki, 1989. ISBN 951-771-958-2. Vantaankosken radan valmistumisen myötä Lassilan ilme muuttui täysin, kun vanha omakotiasutus purettiin uusien taloryhmien tieltä 1970-luvun lopulla. Pohjois-Haaga: Pohjantähti Helsingissä, s. 18–19. Kaupintien varrella sijainneen lassilalaisen omakotitalon pihalta löytyi 1960-luvulla muinaislöytöpaikka. Arkeologiset tutkimukset paikalla suoritettiin vuonna 1973 ennen sen jäämistä tietöiden alle. Kaivauksissa löydettiin saviastioiden palasia, kvartsiesineitä, pieniä kaapimia ja hiottuja kiviä. Kyseisen asuinpaikan – pinta-alaltaan noin 90 neliömetriä – iäksi arvioitiin esinelöytöjen perusteella 5 000–6 000 vuotta. Todennäköisesti tämä asuinpaikka oli käytössä vain lyhyen ajan tai kausiluonteisesti. Pohjois-Haaga: Pohjantähti Helsingissä, s. 61–62. Kuva:Lassila Helsinki.jpg|Lassilan talvista raittia Kuva:Lassila2 Helsinki.jpg Kuva:Pohjois-Haagan juna-asema.jpg|Pohjois- Haagan rautatieasema == Lähteet == == Aiheesta muualla == * Helsinki alueittain (2005). Tietoa Haagan peruspiiristä. (pdf) Luokka:Haaga Luokka:Helsingin osa-alueet
Styreeni

Styreeni (kemiallinen kaava C8H8 ja rakennekaava C6H5CH=CH2) on orgaaninen yhdiste, joka on aromaattinen hiilivety. Huoneenlämmössä ja -paineessa styreeni on nestemäistä. Styreeni on väritöntä, öljymäistä, terveydelle haitallista, herkästi syttyvää ja sitä esiintyy pienissä määrin eräissä kasveissa, mutta sitä tuotetaan lähinnä öljystä. Koska styreenimolekyyli sisältää kaksoissidoksellisen vinyyliryhmän, se voi polymerisoitua helposti. Aine voidaan stabiloida lisäämällä polymeraatioinhibiittorina esimerkiksi hydrokinonia. Styreeniä käytetään eräiden muovien valmistuksen monomeerinä, kuten polystyreenin, akrylonitriili-butadieeni-styreenin (ABS), styreenibutadieenikumin (SBR), styreenibutadieeni-lateksien ja tyydyttymättömien polyestereiden. Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä. Styreenin moolimassa on 104,1 g/mol, sulamispiste –30,6 °C, kiehumispiste 145 °C, suhteellinen tiheys (20 °C) 0,91 g/cm3 (vesi = 1,0 g/cm3), leimahduspiste 31 °C c.c. ja itsesyttymislämpötila 490 °C. Styreeni on veteen niukkaliukoinen (300 mg/l, 20 °C:ssa), mutta liukenee useimpiin orgaanisiin liuottimiin. Ilmaan joutunut styreeni hajoaa hydroksyyliradikaalien ja otsonin vaikutuksesta puoliintumisajan ollessa noin neljä tuntia. == Styreenin muodostuminen == Styreeniä syntetisoidaan kuumentamalla etyylibentseeniä (C8H10 / C6H5-C2H5 ) höyryllä. Palautettavissa oleva reaktio on: :C6H5C2H5 ←→ C6H5C2H3 \+ H2 == Styreenin terveyshaitat == Lasikuituveneiden valmistuksessa käytetään styreeniä, minkä vuoksi veneenrakentajilla on iso riski menettää työkykynsä pysyvästi aivosairauden vuoksi, johon liittyy myös oppimisvaikeuksia.Uusi malliratkaisu: Turvallisempaa veneenrakennusta. Työterveyslaitos 22.6.2016. https://www.ttl.fi/uusi-malliratkaisu-turvallisempaa-veneenrakennusta/ == Lähteet == == Aiheesta muualla == * * OVA-ohje *PubChem: Styrene *Human Metabolome Database (HMDB): Styrene *Food Component Database (FooDB): Styrene *Kyoto Encyclopedia of Genes and Genomes (KEGG): Styrene *ChemBlink: Styrene *Liber Herbarum II: Luettelo styreenia sisältävistä kasveista *Dr. Duke's Phytochemical and Ethnobotanical Databases: Styrene *Pherobase: Floral Compound - styrene *Pherobase: Semiochemical - styrene *INCHEM: Styrene *Bristol University School of Chemistry, Molecule of the Month: Styrene Luokka:Aromaattiset hiilivedyt
Pommac

thumb|200px|Pommacia. Pommac on alkuperältään ruotsalainen hiilihapotettu virvoitusjuoma, joka on tehty omenoista ja rypäleistä. Juoman valmistamiseen käytettävä tiiviste on kypsytetty tammitynnyrissä vähintään kolme kuukautta. Sen resepti on salainen, mutta sen sanotaan sisältävän 25 eri hedelmälajia. Pommacin nimi tulee sanasta Pommery, joka viittaa samppanjaan, ja sanasta Cognac, joka viittaa tammitynnyrikypsennykseen. Pommac onkin suosittu juhlissa, missä se toimii samppanjan ja kuohuviinin alkoholittomana korvikkeena. == Historia == Pommacin historia alkoi vuodesta 1919, jolloin aiemmin epäonnistunut liikemies Anders Lindahl Hudiksvallin pikkukaupungista muutti Tukholmaan, perusti virvoitusjuomatehtaan ja alkoi tehdä Pommacia. Juoma oli suunniteltu varakkaille ihmisille alkoholittomaksi viinin korvikkeeksi. Se oli tälläisena yleisesti suosittu kieltolain aikaan. Vuonna 2004 Pommacin valmistus aiottiin lopettaa Ruotsissa, mutta suuren protestin takia pullottaja Carlsberg päätti jatkaa sitä. Suomessa Pommac on vanhin edelleen valmistettava virvoitusjuoma. Hartwall on toiminut Pommacin pullottajana vuodesta 1950 lähtien. Vuoden 2001 lopulla yhtiö osti Pommac- tavaramerkin oikeudet Suomessa. Vuonna 2002 Suomessa tuli alkuperäisen Pommacin rinnalle juomasta light-versio. Pommacista julkaistiin keväänä 2014 uusi maku, Pommac Rosé, joka maistuu herukalta ja karpalolta. Lisäksi mukana on ripaus samppanja-aromia. == Lähteet == == Aiheesta muualla == Luokka:Virvoitusjuomat Luokka:Ruotsalaiset juomat Luokka:Suomalaiset virvoitusjuomamerkit
Seppo Lohi

Seppo Lohi (s. 31. toukokuuta 1947 Kuukasjärvi, Ranua) on Simon seurakunnan entinen kirkkoherra. Lohi on teologian maisteri ja filosofian tohtori sekä Suomen ja Skandinavian kirkkohistorian dosentti Oulun yliopiston humanistisessa tiedekunnassa ja Itä-Suomen yliopiston filosofisen tiedekunnan teologisessa osastossa. Hän on tutkinut Lars Levi Laestadiusta, lestadiolaisen liikkeen leviämistä ja hajaannusprosessia sekä kirjoittanut herätysliikkeen historiasta kirjoja ja artikkeleita. Seppo Lohi itse lukeutuu vanhoillislestadiolaisiin. Seppo Lohen pojista Olli Lohi on väitellyt lääketieteen, Hannes Lohi molekyyligenetiikan (filosofian) ja Tuomas Lohi filosofian tohtoriksi; Simo Lohi on lääketieteen ja hammaslääketieteen lisensiaatti ja Arttu Lohi on hammaslääketieteen lisensiaatti. ==Julkaisut== *He ovat voittaneet. Suomen Rauhanyhdistysten Keskusyhdistys (SRK). Hämeenlinna 1978. *Näetkö Hänen kasvonsa. Arvi Hintsalan puheita ja kirjoituksia. Suomen Rauhanyhdistysten Keskusyhdistys (SRK). Jyväskylä 1987. *Sydämen kristillisyys. Lars Levi Laestadius ja lestadiolaisen herätyksen alkuvaiheet. Suomen Rauhanyhdistysten Keskusyhdistys (SRK). Jyväskylä 1989. 447 sivua. *Pohjolan kristillisyys. Lestadiolaisuuden leviäminen Suomessa 1870-1899. Suomen Rauhanyhdistysten Keskusyhdistys (SRK). Väitöskirja. Oulu. Jyväskylä 1997. 784 sivua. *Lestadiolaisuuden suuri hajaannus ja sen taustat. Suomen Rauhanyhdistysten Keskusyhdistys (SRK). Jyväskylä 2007. 576 sivua. *Christianity of the Heart. Lars Levi Laestadius and the beginning phases of the Laestadian Revival. Published by Laestadian Lutheran Church. Printed in the United States of America. Loretto, MN 2019. == Lähteet == Luokka:Suomen evankelis-luterilaisen kirkon papit Luokka:Vanhoillislestadiolaiset henkilöt Luokka:Suomalaiset teologit Luokka:Vuonna 1947 syntyneet Luokka:Elävät henkilöt
Pelimoottori

Pelimoottori (, usein vain engine) on videopelin ohjelmistokehys, jonka päälle pelinkehittäjät voivat rakentaa pelejä pelikonsoleille, mobiililaitteille ja henkilökohtaisille tietokoneille. Tavallisesti pelimoottori sisältää muun muassa renderöintimoottorin () 2D- ja 3D-grafiikalle, fysiikkamoottorin tai törmäyksen tunnistuksen, äänet, komentosarjakielen, animoinnin, tekoälyn ja lokalisointituen. == Historia == 1980-luvun puolivälissä pelien kehitys muuttui. Enää ei luotu jokaista peliä tyhjästä, vaan käytettiin työkaluja, joita voitiin käyttää uudelleen useiden pelien tekoon, mutta usein samaan lajityyppiin. Esimerkiksi SCUMM oli käytössä useissa seikkailupeleissä 20 vuoden ajan ja vuosien saatossa myös SCUMMiin tehtiin päivityksiä. SCUMM ei ollut julkisesti saatavilla, mutta pelinkehitysohjelmia kuten Shoot-'Em-Up Construction Kit julkaistiin yleiseen myyntiin. Termi pelimoottori yleistyi 1990-luvulla Doomin myötä, jonka tekniikkaan viitattiin nimellä Doom Engine. == Komentokonsoli == Eräät pelimoottorit sisältävät komentokonsolin (pelimoottorin sisäisen komentorivin), jolla voi tehdä konfigurointitehtäviä. == Middleware == Pelimoottoreita ja niihin liittyvää teknologiaa kutsutaan usein middleware-termillä. Middleware-ohjelmistoa on muutakin käytössä kuten fysiikkamoottoriin (Havok), renderöintioptimointiin (ks. Umbra SDK) ja audiokäsittelyyn (ks. FMOD, Wwise). Muita usein käytettyjä erikoistuneita middleware-ohjelmia ovat kasvillisuuden ohjelmointiin ja animointiin tarkoitettu SpeedTree. CRI on useita ominaisuuksia sisältävä laajalti käytetty middleware.http://www.mobygames.com/game-group/middleware-cri == Lisensointi == Pelimoottorien lisensointi on yleistä. Lisensointi antaa uusille pelinkehittäjille mahdollisuuden luoda uusia pelejä nopeammin, kun ohjelmarunkoa ei tarvitse rakentaa alusta asti. Useat yritykset ovat keskittyneet vain ja ainoastaan kehittämään lisensoitavia pelimoottoreita. == Komponentit == Pelimoottori voi jakaantua käyttökohteen ja -tarpeen mukaan useisiin komponetteihin tai moduuleihin. Tyypillisiä osa-alueita modernin pelimoottorin toteutuksessa ovat: * pääsovellus * grafiikkarenderöinti * fysiikkamallinnus * tekoäly * audio * pelilaitekäsittely * verkkoyhteydet == Pelimoottoreita == Pelimoottoreita on kehitetty useita ja kehitetään edelleen. Luettelot pelimoottoreista ovat jatkuvasti muuttuvaa tietoa. == Lähteet == == Aiheesta muualla == *
Henri Poincaré

Jules Henri Poincaré (29. huhtikuuta 1854 Nancy – 17. heinäkuuta 1912 Pariisi)Jules Henri Poincaré oli ranskalainen matemaatikko, teoreettinen fyysikko ja tieteenfilosofi. == Elämä == Poincaré syntyi Nancyssä vuonna 1854. Hänen vanhempansa olivat Léon Poincaré ja Eugénie Launois. Esikoispojan syntymän aikaan isä oli 26-vuotias ja äiti 24-vuotias. Isä oli Nancyssa yliopiston lääketieteen professori, ja hänen veljensä Antoine Poincarén vanhin poika, siis Henri Poincarén serkku, oli kolmannen tasavallan presidentti ja viidesti Ranskan pääministerinä toiminut Raymond Poincaré. Lucien Poincaré oli myös Poincarén serkku Antoinen kautta. Poincaré opiskeli École Polytechniquessa aikoen aluksi kaivosinsinööriksi, mutta päätyi ammattimatemaatikoksi. Väitöskirja ilmestyi 1878. Se käsitteli differentiaaliyhtälöiden yleistä teoriaa. Poincarésta tuli Caenin yliopiston matematiikan professori vuonna 1879 ja Pariisin yliopiston matemaattisen fysiikan professori 1886. Ranskan tiedeakatemian esimieheksi Poincaré nimitettiin 1906. Poincaré on haudattu Pariisiin Montparnassen hautausmaalle. == Tutkimukset == Poincarén tutkimustyö oli laaja-alaista. Hän oli myös topologian uranuurtaja ja lukuteorian edistäjä. Taivaanmekaniikkaan liittyen hän tutki niin sanottua kolmen kappaleen ongelmaa, jopa yleisessä muodossa n:n kappaleen ongelmana, mutta tämän kysymyksen yleinen ratkaisu lienee todistettu mahdottomaksi. Selvennys: kahden kappaleen tapauksessa kummankaan liike- energia ei koskaan tule niin suureksi, että se saavuttaisi pakonopeuden (systeemistä, massakeskipisteestä), kolmen kappaleen tapauksessa näin tapahtuu harvoin ja useamman kappaleen tapauksessa joskus nopeastikin, sillä liikeyhtälöiden ratkaisuun tulee välttämättä kahdessa jälkimmäisessä tapauksessa ääretön. Poincaré myös kehitti Poincarén otaksuman, jonka todistaminen oli matemaatikoille erityisen vaikeaa koko vuosisadan. Vasta vuonna 2002 Grigori Perelman todisti sen oikeaksi. == Lähteet == ==Kirjallisuutta== * * == Aiheesta muualla == * Luokka:Bruce-mitalistit Luokka:Ranskalaiset matemaatikot Luokka:Ranskalaiset tähtitieteilijät Luokka:Ranskan akatemian jäsenet Luokka:Ranskan tiedeakatemian jäsenet Luokka:Vuonna 1854 syntyneet Luokka:Vuonna 1912 kuolleet Luokka:Seulonnan keskeiset artikkelit
Dominoteoria

Dominoteoria on kylmän sodan aikainen yhdysvaltalainen poliittinen teoria, jonka mukaan jos kommunistit saisivat vallan jossain maassa, sen naapurimaidenkin hallitukset kaatuisivat kuten dominopalikat. Teoria koski lähinnä Indokiinaa. Sen hahmotteli Yhdysvaltain presidentti Dwight D. Eisenhower puheessaan vuonna 1954. Presidentti Dwight D. Eisenhowerin puhe 7. huhtikuuta 1954 käsitteli Yhdysvaltain liittolaismaita Kaakkois-Aasiassa. Hän esitti näiden maiden edustavan dominonappuloita. Eisenhower sanoi: ”Se on kuin dominopeliä, jossa yhden dominonappulan kaataminen kaataa koko rivin”. Jos kommunistit ottaisivat vallan Indokiinassa, he saisivat hallintaansa myös Burman, Thaimaan ja Indonesian. Tästä strategisesta asemasta he voisivat voittaa myös Japanissa, Formosalla, Filippiineillä, Australiassa ja Uudessa- Seelannissa. Neuvostojoukot olivat valloittaneet Mantšurian toisen maailmansodan lopussa ja tarjonneet sotilasapua Mao Zedongin kommunisteille Kiinan sisällissodan lopussa 1946–1949. 25. kesäkuuta 1950 Neuvostoliiton liittolainen Kim Il-Sung aloitti hyökkäyksen Etelä-Koreaa vastaan. YK:n joukot liittyivät etelän puolelle, mutta kriisistä tuli yhteenotto Kiinan ja Neuvostoliiton kanssa. Päädyttiin siihen, että Kaakkois-Aasian maat saataisiin Yhdysvaltain puolelle. Keskeisiä kysymyksiä olivat, mihin asti tämän dominorivin pitäisi ulottua ja mitä valtioita tähän puolustusliittoon otettaisiin. Päädyttiin Thaimaan, Burman, Malesian, Indonesian, Intian, Filippiinien, Taiwanin, Japanin, Australian ja Uuden-Seelannin mukaan ottamiseen. Nämä muodostaisivat puolustuslinjan kommunistisia maita kuten Neuvostoliittoa, Kiinaa ja Pohjois-Koreaa vastaan. Tällä puheella hän korosti näiden maiden liittymisen tärkeyttä ja pysymistä Yhdysvaltain liittolaisina. Jos yhdenkään epäiltiin liittyvän kommunistiseen liittoutumaan, tämä horjuttaisi alueen turvallisuuspoliittista tasapainoa. Tämä puhe vaikutti SEATO:n, Kaakkois-Aasian sopimusjärjestön perustamiseen vuonna 1954. Myös Eisenhowerin seuraajat pitivät teoriaa arvossa, erityisesti John F. Kennedy ja Lyndon B. Johnson. Vietnamin sodan päädyttyä lopulta epäonnistumiseen ja Neuvostoliiton saavutettua Yhdysvaltoja vastaavan ydinasearsenaalin seuraavat presidentit harjoittivat lievennettyä rajoittamispolitiikkaa, joka tunnettiin nimellä détente. Presidentti Ronald Reaganin hallinnon aikana rajoittamispolitiikka hylättiin ja tavoitteeksi tuli Neuvostoliiton tuhoamispyrkimys asevarustelun keinoin. ==Katso myös== * Patoamispolitiikka ==Lähteet== Luokka:Kylmän sodan käsitteet Luokka:Metaforat Luokka:Teoriat
Hermann Zapf

Hermann Zapf (8. marraskuuta 1918 Nürnberg – 4. kesäkuuta 2015 Darmstadt) oli tuottelias saksalainen kirjainmuotoilija. Hän oli naimisissa kalligrafi ja kirjainmuotoilija Gudrun Zapf-von Hessen kanssa. Zapfin suunnittelemista kirjaintyypeistä tunnetuimmat ovat Optima ja Palatino. == Hermann Zapfin suunnittelemia kirjaintyyppejä == * Aldus * AMS Euler * Aurelia * Edison * Kompakt * Marconi * Medici Script * Melior * Michelangelo * Optima * Palatino * Saphir * Vario * ITC Zapf Book * ITC Zapf International * Sistina * ITC Zapf Chancery * ITC Zapf Dingbats * Zapf Renaissance Antiqua * Zapfino == Lähteet == Luokka:Typografit Luokka:Vuonna 1918 syntyneet Luokka:Vuonna 2015 kuolleet Luokka:Saksalaiset kirjainmuotoilijat
Wakizashi

Wakizashi (, ’toverimiekka’) on japanilainen lyhyt pisto- ja lyömämiekka. Se on yksiteräinen ja lievästi kaareva. Pituudeltaan wakizashi on 30–60 cm, keskimäärin 50 cm. Tällaista lyhyttä japanilaista miekkaa on myös kutsuttu nimillä kodachi () tai shōtō (). Wakizashin terä voidaan lyhyytensä ansiosta takoa katanan terää ohuemmaksi ja siksi se kahlaa pehmeässä kohteessa huomattavasti katanan terää paremmin. Samurailuokkaan kuuluneet miehet kantoivat aina wakizashia vyöllään, jopa sisätiloissa, joihin katanaa (pidempi samuraimiekka) ei ollut lupa tuoda. Wakizashi kannettuna yhdessä daitōn eli japanilaisen pitkänmiekan (joko katana tai tachi) kanssa muodosti daishōn. Näiden kahden miekan kantaminen yhdessä oli Edo-kaudella laissa sallittu ainoastaan samuraille ja joillekin sumopainijoille. Toisin kuin katanaa, joka suuren osan Japanin historiasta on ollut tunnusmerkillisesti samuraiden ase, alle kahden shakun mittaista wakizashia saivat kantaa myös naiset ja samurailuokan alapuolella olevat miehet. Usein wakizashi ja tantō (japanilainen tikari, joka muodoltaan muistuttaa katanaa ja wakizashia) olivat kiertelevien kauppiaiden ainoa puolustuskeino ryösteleviä kapinallisia ja rosvojoukkoja vastaan. Wakizashi oli tantōn lisäksi ainoa ase, jota käytettiin seppukussa. == Lähteet == == Huomautukset == == Aiheesta muualla == Luokka:Japanilaiset teräaseet Luokka:Miekat
Georg Solti

Georg Solti (alun perin György Stern, 21. lokakuuta 1912 – 5. syyskuuta 1997) oli unkarinjuutalainen kapellimestari. Solti syntyi Budapestissa, jossa soitti pianoa ja opiskeli Franz Liszt -akatemiassa. Vuonna 1935 hän oli jo saavuttanut tunnustusta kapellimestarina, ja 1938 johti debyyttinään Mozartin Figaron häät Budapestin kaupunginoopperassa. Seuraavana vuonna Solti pakeni juutalaistaustansa vuoksi Sveitsiin, jossa jatkoi uraansa. Sodan jälkeen Solti toimi musiikillisena johtajana Baijerin kansallisoopperassa Münchenissä sekä Frankfurtin kaupunginoopperassa. Vuonna 1951 hän teki ensiesiintymisensä Salzburgin musiikkifestivaaleilla johtamalla Mozartin Idomeneon. Vuonna 1961 Solti nimitettiin kapellimestariksi Royal Opera Houseen Lontooseen, jossa hän toimi vuoteen 1971 saakka. Vuonna 1971 hänet lyötiin ritariksi, ja seuraavana vuonna hänestä tuli Ison-Britannian kansalainen. Solti oli Chicagon sinfoniaorkesterin musiikillinen johtaja 1969–1992, L'Orchestre de Paris'n musiikillinen johtaja 1972–1975 ja Lontoon filharmonisen orkesterin pääkapellimestari 1979–1983. Hän toimi aktiivisesti johtamistyössä kuolemaansa asti. Solti sai uransa aikana useita palkintoja, muun muassa ennätykselliset 31 Grammy-palkintoa levytystaiteilijana vuosina 1963–1998. Hänen ennätyksensä rikkoi 32. Grammy-palkinnollaan Beyoncé vuonna 2023. Solti tunnetaan erityisesti Richard Wagnerin tulkitsijana. Hän johti Nibelungin sormuksen ensimmäisen täydellisen studioäänityksen Wienin filharmonikkojen kanssa 1960-luvulla. Lisäksi hänen esityksensä ja levytyksensä Verdin, Mahlerin ja Bartókin teoksista nauttivat suurta arvostusta. Yksittäisistä tunnetuista levytyksistä voidaan lisäksi mainita Mahlerin kahdeksas ja Schubertin yhdeksäs sinfonia. == Tunnetuimpia levytyksiä == * Wagner: Nibelungin sormus (1963–1969) * Verdi: Requiem (1967) * Mahler: Sinfonia nro 8 (1971) == Lähteet == == Aiheesta muualla == Luokka:Unkarilaiset kapellimestarit Luokka:Brittiläiset kapellimestarit Luokka:Grammy-palkinnon saajat Luokka:Vuonna 1912 syntyneet Luokka:Vuonna 1997 kuolleet
Bush

Bush voi tarkoittaa ainakin seuraavia: == Poliittinen suku == * George H. W. Bush (1924–2018), Yhdysvaltain 41. presidentti 1989–1993 * Barbara Bush (1925–2018), George H. W. Bushin puoliso, Yhdysvaltain ensimmäinen nainen 1989–1993 * George W. Bush (s. 1946), Yhdysvaltain 43. presidentti 2001–2009, George H. W. Bushin poika * Jenna Bush Hager (s. 1981), televisiojuontaja, kirjailija ja juontaja, George W. Bushin tytär * Laura Bush (s. 1946), George W. Bushin puoliso, Yhdysvaltain ensimmäinen nainen 2001–2009 * Jeb Bush (s. 1953), Floridan entinen kuvernööri, George H. W. Bushin poika * Prescott Bush (1895–1972), yhdysvaltalainen senaattori ja pankkiiri, George H. W. Bushin isä == Muita Bush-sukunimisiä == * Alan Bush (1900–1995), brittiläinen säveltäjä * Bettina Bush (s. 1972), yhdysvaltalainen laulaja ja ääninäyttelijä * John Bush (s. 1963), yhdysvaltalainen laulaja, Anthrax-yhtyeen jäsen 1993–2005 * Kate Bush (s. 1958), brittiläinen laulaja * Lesley Bush (s. 1947), yhdysvaltalainen uimahyppääjä * McKeeva Bush (s. 1955), Caymansaarten pääministeri * Reggie Bush (s. 1985), yhdysvaltalainen amerikkalaisen jalkapallon pelaaja * Sam Bush (s. 1952), yhdysvaltalainen muusikko * Sophia Bush (s. 1982), yhdysvaltalainen näyttelijä * Vannevar Bush (1890–1974), yhdysvaltalainen insinööri, keksijä ja tiedevaikuttaja == Muita merkityksiä == * Bush, englantilainen grunge-yhtye * USS George H. W. Bush (CVN-77), lentotukialus * bushismi == Katso myös == * Busch Luokka:Luettelot henkilöistä sukunimen mukaan
Bodom

Bodom on Espoon kaupunginosa ja rekisterikylä Pohjois-Espoon suuralueessa. Se sijaitsee Bodominjärven koillisrannalla. Alueella oli vuoden 2023 lopussa 299 asukasta. Bodom on edelleen harvaanasuttua maanviljelysaluetta. Sieltä on löytynyt kivikautinen asuinpaikka. Alueen rakennuskanta on lähes täysin erillisiä pientaloja. Tällä alueella toimii vuonna 1971 perustettu Röylän ja Bodomin Seudun omakotiyhdistys ry. == Nimi == Bodomin nimi on lähtöisin kylän nimestä. Sana Bodom on lähtöisin ruotsin sansasta boda, joka viittaa vajaan, aittaan tai puotiin. Nimen loppuosan monikon datiivimuoto arvellaan viitanneen kylän sijaintiin lähellä Bodominjärven ranta-aittoja. Nimen vanhoja kirjoitusasuja ovat muun muassa Boda (1492) sekä Bodaby (1541). Suomeksi nimi äännetään "buudom". 1960-luvulla nimen suomennokseksi on ehdotettu Aittarantaa, Aittalaa, Majalaa ja Puotista. Puotinen oli käytössä rekisterikylännimenä vuosina 1965–2007 sekä 1980-luvulla muutamien vuosien ajan myös kaupunginosan nimenä. == Historia == Vuonna 1540 Bodomin kylässä oli neljä taloa: Bodom, Smeds, Keppers ja Jork. Bodom ja Smeds ovat edelleen olemassa. Alueella on mahdollisesti ollut suomenkielisiä paikannimiä ennen noin 1400‑luvulla tapahtunutta ruotsalaisten uudisasukkaiden levittäytymistä Bodominjärven ympäristöön. Bodomin eteläpuolella kulkeva Kehä III rakentui vaiheittain vuosina 1963–1968. Väylä linjattiin kulkemaan Jorvaksesta Pitkäjärven pohjoispuolen kautta Vantaalle. == Väestö == === Väkiluvun kehitys === == Katso myös == * Bodomin kartano * Children of Bodom * Bodominjärven murhat ==Lähteet== == Aiheesta muualla == * * Omakotiyhdistys *
Säieteoria

Säieteoria () on hiukkasfysiikan malli, jonka mukaan alkeishiukkaset eivät ole pistemäisiä, vaan 1-ulotteisia säikeitä. Säieteorian on tarkoitus kuvata kaikki perusvuorovaikutukset: sähkömagneettinen vuorovaikutus, vahva vuorovaikutus, heikko vuorovaikutus ja painovoima. Näistä painovoima on ollut erityisenä ongelmana, koska gravitonia, kvanttigravitaatioteorian mukaan painovoimaa välittävää hiukkasta ei ole pystytty havaitsemaan. Perusvuorovaikutusten yhdistämisen lisäksi säieteorioilla voitaneen päästä alkuräjähdyksen singulariteetin ongelmasta. Teoria syntyi 1960-luvun lopulla. Konsistenteissa säieteorioissa on korkeilla energioilla (esimerkiksi alkuräjähdyksen hetkellä) 9–11 (supersäieteoriat ja M-teoria) tai jopa 26 (bosoniset säieteoriat) aika-avaruuden ulottuvuutta, joista osa kompaktifioitui matalammilla energiaskaaloilla. Ihmisen havaintomaailmaan kuuluu vain neljä ulottuvuutta (pituus, leveys, syvyys ja aika). Maailmankaikkeuden massa ei säieteorian perusteella olisi kutistunut täydellisesti singulariteettiin, vaan sillä olisi ollut tiettyjä lenkkimäisiä ulottuvuuksia myös ennen alkuräjähdystä, joten aika-avaruuden äärettömästä kaareutumisesta eli singulariteetista päästäisiin eroon. Säieteorioita on useita: M-teoria, F-teoria ja useita eri supersäieteorioita. Yhtäkään näistä teorioista ei ole todistettu paikkansa pitäviksi. == Aineen koostumus == Perinteisesti ajatellaan alkeishiukkasten, kvarkkien ja elektronien, olevan pistemäisiä. Säieteorian mukaan tämä ei kuitenkaan pidä paikkaansa, vaan sen mukaan perinteinen pistemäisten hiukkasten teoria on likiarvo hienommasta esityksestä, jossa todellisuudessa kukin hiukkanen on pieni värähtelevä säie. Säikeillä on vain yksi ulottuvuus. Säikeiden pituuden arvellaan olevan noin 10−35 m (Planckin pituus). Tämä johtaa siihen, että säikeet näyttävät pistemäisiltä hiukkasilta.Kosmoksen rakenne: Avaruus, aika ja todellisuus, s. 335. Aineen rakenneosaset koostuvat säieteorian mukaan vain säikeistä. Eri hiukkasilla havaitut erilaiset ominaisuudet johtuvat säikeiden erilaisesta värähtelystä, mutta kaikki koostuvat samanlaisista säikeistä. Vuonna 1974 John Henry Schwarz ja Joël Scherk osoittivat, että tietyllä värähtelyn muodolla on gravitaation ominaisuudet. Tämä havainto sisällytti gravitaatiovoiman säieteorian kvanttimekaaniseen malliin.Kosmoksen rakenne: Avaruus, aika ja todellisuus, s. 338. == Lähteet == * === Viitteet === == Kirjallisuutta == * * * * * * Luokka:Teoreettinen fysiikka Luokka:Hypoteettiset alkeishiukkaset Luokka:Seulonnan keskeiset artikkelit
Kaurismäki

Kaurismäki on suomalainen sukunimi. Nimeä kantaa kymmenen henkilöä. Tunnettuja nimen kantajia ovat: * Aki Kaurismäki (s. 1957), elokuvaohjaaja, akateemikko * Mika Kaurismäki (s. 1955), elokuvaohjaaja, Aki Kaurismäen veli. == Lähteet ==
Imola

Imola on kaupunki ja kunta Pohjois-Italiassa Emilia-Romagnan alueella Bolognan metropolikaupungissa. Sen asukasluku on noin 70 000\. == Historiaa == Rooman valtakunnan aikaan keramiikastaan kuuluisa kaupunki tunnettiin nimellä Forum Cornelii. Perinteet ovat pitkät, sillä Imolassa sijaitsee edelleen merkittävä keramiikkatehdas. == Moottoriurheilu == Kaupunki tunnetaan Autodromo Enzo e Dino Ferrari -moottoriurheiluradasta, jolla ajettiin Formula 1:n San Marinon Grand Prix vuosina –. Vuonna radalla ajettiin Italian Grand Prix. Kolminkertainen Formula 1 -mestari Ayrton Senna kuoli Imolassa. [ { "type": "ExternalData", "service": "geomask", "ids": "Q50195", "properties": {"fill":"#ffffff", "fill-opacity": 0.8, "stroke": "#ff0000", "stroke-width": 2} } ] == Nähtävyyksiä == Imolan nähtävyyksiin kuuluu Rocca Sforzesca, vaikuttava nelitorninen linnoitus, jonka perustukset ovat 1200-luvulta. Linnassa sijaitsee myös Imolan kansainvälisesti tunnettu pianoakatemia (Accademia Pianistica "Incontri col maestro"), jossa ovat opiskelleet monet maailman parhaista nuorista pianisteista. Myös Palazzo Tozzoni sisältää kiinnostavan 1700-luvulle sijoittuvan, aatelisperheen elämää heijastelevan museon. == Lähteet == == Aiheesta muualla == *
Trehaloosi-intoleranssi

Trehaloosi-intoleranssi eli sienisokerin imeytymishäiriö on harvinainen vaiva, jonka syy on ruoansulatuselimistön kyvyttömyys hajottaa trehaloosia eli sienisokeria. Trehaloosi-intoleranssi aiheuttaa yleisimmin sieniaterian jälkeen ilmeneviä vatsavaivoja. Taudin syyt ja oireet ovat samankaltaiset kuin laktoosi-intoleranssissa. == Oireet == Trehaloosi-intoleranssi aiheuttaa sieniaterian jälkeen ilmeneviä vatsavaivoja kuten turvotusta, ilmavaivoja, löysiä ulosteita ja ripulia. Oireet alkavat joidenkin tuntien kuluttua sienten nauttimisen jälkeen, ja voivat kestää parikin päivää. == Patofysiologia == Trehaloosi on disakkaridi jota esiintyy luontaisesti sienissä, levissä ja hyönteisissä. Kuten muutkin disakkaridit, trehaloosi ei imeydy suoraan, vaan se pilkotaan entsymaattisesti monosakkarideiksi suolen luumenissa ennen imeytymistä. Normaalisti trehaloosia pilkkoo ohutsuolen trehalaasientsyymi. Pilkkoutumisessa muodostuu kaksi glukoosimolekyyliä jotka imeytyvät ohutsuolen seinämän läpi elimistöön. Trehalaasientsyymin pitoisuuden ollessa alhainen tai sen puuttuessa kokonaan trehaloosi ei pilkkoudu, vaan kulkee ruokamassan mukana paksusuoleen. Bakteerien fermentoidessa trehaloosia muodostuu suolistokaasua, ja lisäksi imeytymätön sokeri sitoo vettä aiheuttaen osmoottista ripulia. Trehalaasientsyymiä koodaava TREH-geeni sijaitsee kromosomissa 11 ja periytyy siten autosomaalisesti. Yhden emäksen monimuotoisuudet kyseisessä geenissä on liitetty trehalaasientsyymin aktiivisuuden vaihteluun, ja trehalaasi-intoleranssin uskotaan olevan seuraus kyseisen geenin mutaatiosta. Geneettisten syiden lisäksi on havaittu trehalaasientsyymin aktiivisuuden laskevan joillain hoitamatonta keliakiaa sairastavilla potilailla. Aktiivisuus kuitenkin palasi useimmilla potilailla normaalille tasolle heidän noudatettuaan gluteenitonta ruokavaliota kuuden kuukauden ajan. == Diagnosointi == Usein diagnoosi voidaan tehdä pelkästään oireiden perusteella. Vaihtoehtoisesti voidaan suorittaa rasituskoe, jossa potilas nauttii trehaloosia ja elimistön reaktioita seurataan. Joissakin tapauksissa trehaloosi-intoleranssin voi sekoittaa mannitolin aiheuttamiin oireisiin. == Hoito == Varsinaista hoitoa ei ole, mutta oireet vältetään karttamalla trehaloosipitoisia ruokia. == Epidemiologia == Trehaloosi- intoleranssin yleisyydestä on vain vähän tutkimustietoa mutta sen uskotaan olevan hyvin alhainen. Esiintyvyys suomalaisessa väestössä on tuntematon. Sveitsiläisessä tutkimuksessa havaittiin kaksi tapausta sadan tutkitun potilaan joukossa. Englantilaisessa julkaisussa löydettiin 400:ssa tutkitussa tapauksessa vain yksi potilas jolla epäiltiin geneettisistä syistä johtuvaa trehaloosi-intoleranssia, ja 31 potilasta joilla trehalaasientsyymin aktiivisuus oli laskenut hoitamattoman keliakian seurauksena. Grönlannissa trehaloosi-intoleranssin esiintyvyydeksi on toisaalta arvioitu jopa noin 8 % väestöstä. == Katso myös == * Imeytymishäiriö * Laktoosi-intoleranssi * Histamiini-intoleranssi == Lähteet == == Aiheesta muualla == * * * Luokka:Yliherkkyydet Luokka:Aineenvaihduntasairaudet
Silverstone

Silverstone on kylä ja kunta (civil parish) Northamptonshiressä, Englannissa. Kylän asukasluku on 2 000\. Noin vajaan kilometrin päässä kylästä sijaitsee Silverstone Circuitin moottorirata, jolla on perinteisesti järjestetty Britannian Grand Prix. Radan paikalla oli aiemmin Britannian ilmavoimien lentokenttä. Midland F1 Racingin päämaja sijaitsi Silverstonessa. ==Historia== Keskiajalla Silverstonen kylä toimi kauppapaikkana lähinnä läheisistä metsistä kaadetulle puutavaralle. Kylä oli tunnettu pienestä Linnell Bros. -nimisestä yrityksestä, jolla on yhä toimintaa kylässä. Kirkkomaan pohjoispuolella on keskiaikaisten kalalammikoiden jäänteet. Kylä on mainittu Domesday bookissa.Silverstone Village == Lähteet == == Aiheesta muualla == Luokka:Asutut paikat Northamptonshiressä Luokka:Englannin kunnat
Monza

Monza on kaupunki Pohjois-Italiassa Monza e Brianzan maakunnassa Lombardian alueella. Monza on pinta-alaltaan 33 neliökilometriä ja siellä on noin 120 000 asukasta. Monza on väkiluvultaan Lombardian kolmanneksi suurin kaupunki ja Brianzan alueen tärkeä taloudellinen, teollinen ja hallinnollinen keskus. Kaupungissa on tekstiiliteollisuutta ja julkaisutoimintaa. Se tunnetaan erityisesti moottoriradastaan, Autodromo Nazionale Monzasta. == Maantiede == Kaupunki sijaitsee Pojoen sivuhaaran Lambron varrella noin 15 kilometriä Milanosta koilliseen. Kaupungin halki kulkee Lambron lisäksi myös toinen vesiväylä, Villoresin kanava, joka yhdistää Ticino- ja Addajoet ja rakennettiin 1800-luvun lopulla kastelutarkoituksiin. == Nähtävyydet == Kaupungin tärkeimpiin nähtävyyksiin kuuluu keskiaikainen Duomo di Monza, Monzan tuomiokirkko. Kirkon yhteydessä toimii museo, jonka tunnetuin esine on Rautakruunu. Rautakruunua käyttivät Italian kuninkaat keskiajoilta 1800-luvulle asti, ja sen valmistukseen on legendan mukaan käytetty naulaa, jolla Jeesus ristiinaulittiin. Muita nähtävyyksiä ovat vanha paikallishallinnon rakennus Arengario, jossa nykyisin järjestetään erilaisia näyttelyitä sekä kuninkaallinen huvila (Villa Reale) ja sitä ympäroivä puutarha. Huvilan puutarhasta alkaa Monzan puisto (Parco di Monza), jonka toisella laidalla moottorirata sijaitsee. Puisto on Euroopan kolmanneksi suurin aidattu puistoalue ja se on suosittu ulkoilualue. == Liikenne == Monza on Milanosta pohjoiseen kulkevan rautatieliikenteen risteyspaikka. Italian toinen rautatie Milanosta Monzaan valmistui vuonna 1840. Milanon metron 1. linjaa ollaan pidentämässä kohti Monzaa. Yhteys valmistunee vuonna 2019. == Urheilu == Kaupungin jalkapalloseura AC Monza pelaa maan korkeimmalla sarjatasolla Serie A:ssa, jonne se nousi 2022. Kaupunki tunnetaan kuitenkin erityisesti moottoriradastaan, Autodromo Nazionale Monzasta, jolla järjestetään lukuisia moottoriurheilutapahtumia, kuten joka vuosi Formula 1 -kalenteriin kuulunut Italian Grand Prix. == Lähteet == == Aiheesta muualla == *
Ismi

Ismi tarkoittaa suuntaa, aatetta tai virtausta. Itsenäisenä sanana ”ismi” on melko harvinainen ja kevyttä tyyliä. Sanan päätteenä ”-ismi” tarkoittaa myös monenlaisia muita ilmiöitä (esimerkiksi terrorismi, alkoholismi, anglismi, islamismi, autismi, kapitalismi). Vastaava henkilöä tarkoittava johdin on -isti, mutta jos -ismi ei tarkoita aatetta tai oppia, saattaa vastaava -isti- johdos puuttua tai sen merkitys vaihtelee tapauksittain. (Esimerkiksi taidesuunnista puhuttaessa -isti tarkoittaa kyseistä suuntaa edustavaa taiteilijaa) Vastaava adjektiivijohdin on -istinen, ja se on ymmärrettävä -ismiin, ei -istiin liittyväksi. Esimerkiksi ”anglistinen” tarkoittaa ”anglismin sisältävää, englannin kielelle ominaista tai siitä peräisin olevaa”. -ismi-loppuisilla sanoilla on usein suomalaisempia vastineita, kuten -uus-loppuiset nimet. == Katso myös == * Luettelo ismeistä == Lähteet == == Aiheesta muualla == * The Ism Book Luokka:Muoto-oppi
Levikki

Levikki on sanoma- tai aikakauslehden tilausten, irtomyynnin ja määrättyjen vapaakappaleiden keskimääräinen summa jollain tarkastetulla aikajaksolla. Suomessa lehtien levikintarkastusta hoitaa Media Audit Finland (ent. Levikintarkastus Oy). Levikkitiedolla on merkitystä mainostajille. Suurempilevikkinen lehti tavoittaa useampia mainostetun tuotteen potentiaalisia ostajia. Levikin tilalle on kehitetty myöhemmin muita keinoja ilmaista julkaisun lukijakuntaa. MediaAuditFinland on julkaissut 2012 lähtien myös "kokonaislevikin", joka koostuu julkaisun levikin lisäksi "levikkikelpoisista yhdistelmätilauksista" ja digitaalisen version levikistä ilman päällekkäisyyksiä. MediaAuditFinland tekee myös Kansallisen Mediatutkimuksen (KMT) jonka toteuttaa TNS Gallup Oy. Tästä saadaan ns. lukijaestimaatti, joka ilmaisee kuinka monta tuhatta lukijaa kunkin lehden keskimääräisellä numerolla on. Toinen selvitettävä arvo on kokonaistavoittavuusluku, joka kuvaa painetun lehden ja saman lehden digitaalisten versioiden lukemista. KMT toteutetaan puhelinhaastatteluna lehtien osalta ja nettikyselynä. ==Lähteet== ==Aiheesta muualla== * Media Audit Finland, lisätietoja levikin tarkastamisesta Suomessa * Luokka:Lehdistö
Moninpeli

Moninpelillä () tarkoitetaan peliä tai pelitapahtumaa, johon voi ottaa osaa useampi kuin yksi pelaaja. Pelaajat voivat pelata joko kaikki kaikkia vastaan tai muodostaa joukkueita, joilla on sama päämäärä pelissä. Videopelejä pelattaessa jokaisella pelaajalla voi olla oma peliohjain liitettynä samaan pelikoneeseen, jolloin useita henkilöitä voi pelata samanaikaisesti, tai kukin suorittaa pelivuoroonsa liittyvät toimet samalla koneella yksi kerrallaan, jolloin pelimuodosta käytetään nimitystä hotseat. Moninpelejä ovat myös usealla tietokoneella tai pelikonsolilla joko lähiverkossa tai Internetin välityksellä pelattavat verkkopelit. Verkkomoninpelillä viitataan Internetin välityksellä pelattavaan moninpeliin. == Massiivinen moninpeli == Massiivisesti moninpelattava peli eli MMO (massively multiplayer online game) on peli, jossa internetin välityksellä voivat yhdessä pelata suuret määrät ihmisiä. Samassa pelimaailmassa voi vuorovaikuttaa toistensa ja ympäristön kanssa samaan aikaan jopa kymmeniä tuhansia ihmisiä, kuten EVE Online -pelissä. MMO:lle tyypillistä on yhteistyön tarve muiden pelaajien kanssa suurissa ryhmissä. MMO:lle on myös tyypillistä että ne sisältävät toisilleen samankaltaisesti osia, joissa pelaaja voi pelata yksin tietokonetta vastaan (player versus environment, PvE), ryhmässä tietokonetta vastaan (group PvE), yksin muita pelaajia vastaan (player versus player, PvP) tai ryhmässä muita pelaajia vastaan (group PvP, GvG, FvF). Pelaavat ryhmät, joita usein kutsutaan killoiksi (engl. guild) tai ryhmittymiksi (engl. faction) kilpailevat usein muita pelaavia ryhmiä vastaan (esim. guild versus guild, GvG tai faction versus faction, FvF). == Yhteistyöpeli == Yhteistyöpelissä eli co-opissa pelaajat voivat pelata yhteistyössä toistensa kanssa tietokoneen ohjaamia hahmoja vastaan. == Katso myös == * Yksinpeli * Kaksinpeli * Luokka:Videopelikäsitteet
Gyrobussi

Gyrobussi on sähkömoottorilla toimiva linja-auto, joka saa energiansa johdinautoista poiketen ilman johtimia ja akkua vauhtipyörästä (kreikaksi gyros). Pääteasemilla vauhtipyörä kiihdytetään sähkömoottorin avulla uudestaan maksiminopeuteensa. ==Ominaisuudet== Gyrobussin etuja ovat hiljaisuus ja ympäristöystävällisyys. Riippumattomuus johtimista mahdollistaa liikennöinnin vaihtelevilla reiteillä. Haittana on paino: Noin 20 henkilön bussissa, jonka toimintasäde on 20 kilometriä, täytyy olla noin 3 000 kilogramman painoinen vauhtipyörä. 3 000 kierrosta minuutissa pyörivä vauhtipyörä vaatii erityisen kiinnityksen ja turvallisuusvarustuksen. Vauhtipyörän takia myös kaarreajo gyrobussilla poikkeaa normaalista. ==Historia== Gyrobussiliikennettä on kokeiltu muun muassa Sveitsissä vuosina 1953-1960 reitillä Yverdon-les-Bains- Grandson. Linjan pituus oli 4,5 kilometriä; bussit kulkivat kerran tunnissa paitsi ruuhka-aikana puolen tunnin välein. Gyrobussilinjoja on ollut myös muun muassa Belgiassa linjalla Gent Zuid - Merelbeke (1956-1959) ja Leopoldvillessä (nykyinen Kinshasa), joka sijaitsee nykyisessä Kongon demokraattisessa tasavallassa. Useimmat gyrobussikokeilut ovat päättyneet huonoon menestykseen, kun bussit usein eivät ehtineet ajoissa latauspisteeseensä. ==Katso myös== *Johdinauto Luokka:Linja-autot ja:フライホイール・バッテリー#自動車
Gent

Gent (, ) on Itä-Flanderin () maakunnan pääkaupunki Belgiassa. Se on asukasluvultaan Belgian suurin kunta ja kaupunkialueena maan kolmanneksi suurin Brysselin ja Antwerpenin jälkeen. Maantieteellisesti kaupunki sijaitsee Schelde- ja Leiejokien yhtymäkohdassa. Sen lempinimi on ”ylpeä kaupunki” (flaamiksi de fiere stede). Gentin kaupungin nykyisellä alueella on ollut tiettävästi asutusta jo pronssikaudella johtuen alueen hedelmällisestä maaperästä sekä jokien läheisyydestä. Kaupungin historia lasketaan useimmiten alkaneen 500-luvulla, kun nykyisen keskustan alueelle perustettiin katolisia luostareita. Luostareiden ympärille alkoi kasvaa tiheämpää asutusta, ja nämä aluksi erilliset asutuskeskittymät kasvoivat hiljalleen yhteen suuremmaksi kokonaisuudeksi. Gent oli noin vuodesta 1000 aina 1200-luvun lopulle Euroopan toiseksi suurin kaupunki Pariisin jälkeen. Tuohon aikaan muun muassa Lontoo ja Moskova olivat vielä pienempiä. Historiallisesti Gent tunnetaan muun muassa keisari Kaarle V:n syntymäpaikkana sekä Gentin rauhan allekirjoituspaikkana. Gent on tunnettu myös monitieteellisestä yliopistostaan, joka sijoittuu säännöllisesti kansainvälisissä vertailuissa maailman 150 parhaan yliopiston joukkoon Belgian toiseksi parhaana yliopistona Leuvenin yliopiston jälkeenhttp://www.timeshighereducation.co.uk/world-university- rankings/2011-2012/top-400.html. Gentin yliopisto on historiallisesti ensimmäinen yliopisto Belgiassa, jossa alettiin antaa opetusta vain hollannin kielellä vuodesta 1916 alkaen. Gentin yliopistossa kartoitettiin vuonna 1972 ensimmäistä kertaa maailmassa yhden geenin perimä, eli sekvensoitiin M2-bakteriofagin kuoriproteiinin geenin nukleotidijärjestys. Ghent April 2012-3.jpg|Vanhankaupungin näkymää. BelfortGent.jpg|Kellotorni HermeLijn Korenmarkt.JPG|Matalalattiaraitiovaunu ==Lähteet== *